[{"text_idx": "#000001", "text": "Margus Lo\u0308ve ambitsioonika techno-muusika projekti Exit Safe Mode album on pikitud ta\u0308is ambient-muusikat, mis meenutab vilksamisi tema varasemat tantsupo\u0303randale mo\u0303eldud materjali."}, {"text_idx": "#000002", "text": "Va\u0308ga sobiv, kuna selle projekti esimene suurem live oli just 2015. aastal Kukemuru Ambienti festivalil. Muusikast on eemaldatud pea ko\u0303ik techno-elemendid ning alles on ja\u0308a\u0308nud trummivabad, su\u0308ntesaatoritega koostatud heliread. Po\u0303hitooniks on tumedad, paiguti isegi su\u0308nged helimaastikud. Ambient on loomult korduv, aga siin ei ko\u0303la miski nii nagu mo\u0303ni sekund varem."}, {"text_idx": "#000003", "text": "Avalugu \u201eWhite\u201d paneb plaadi edasise tunde paika \u2013 masinamuusika erinevad helid on asetatud u\u0308ksteise peale, moodustades paksu ruumi ta\u0308itva helimu\u0308u\u0308ri. Sellele ja\u0308rgneb \u201eIntermediate\u201d enda atmosfa\u0308a\u0308rilise helimaastikuga, saateks pro\u0303mmivad dubstep\u2019i-trummid. Pro\u0303ksuvalt ko\u0303lav \u201eCurvature\u201d, ko\u0303rvale a\u0308rritavalt mo\u0303juv \u201eAberration\u201d ja morbiidne \u201eEncrypting The Past\u201d vo\u0303iksid sobida ideaalselt mo\u0303nda 70ndate itaalia o\u0303udusfilmi. Samamoodi su\u0308ngelt ko\u0303lab ka \u201eK Story\u201d enda udupasunate moodi lo\u0303putult sa\u0308risevate helisignaalidega. Aga sellistes lugudes nagu \u201eMoving Shadows\u201d ja \u201eRaindrops\u201d leidub ka helgemaid noote \u2013 seal liiguvad helid vargsi ja eesma\u0308rgitult nagu pilvede varjud pa\u0308ikeselistel pa\u0308evadel."}, {"text_idx": "#000004", "text": "Praegusel ajal, kus ruulib Paulstretchi programm, millega igau\u0308ks saab luua kergelt professionaalse ko\u0303laga ambient-muusikat kas vo\u0303i Windowsi operatsioonisu\u0308steemi avahelist, on va\u0308ga hea kuulata sellist hoolega la\u0308bimo\u0303eldud plaati, kus iga loo taga peitub su\u0308gavam idee."}, {"text_idx": "#000006", "text": "Exit Safe Mode\u2019i muusika kuulub ilmselgelt tumedatesse tossustesse tantsusaalidesse ning mo\u0303istab ja jagab atmosfa\u0308a\u0308ri, mis on tuttav neile, kes pidudel lo\u0303puni vastu peavad."}, {"text_idx": "#000007", "text": "Elektroonilise muusika produtsent Margus Lo\u0308ve, kes tegutseb esinejanime Exit Safe Mode all, ra\u0308a\u0308gib oma uuest, ma\u0308rtsi lo\u0303pus ilmunud kauama\u0308ngivast \u201eImmerse\u201d."}, {"text_idx": "#000008", "text": "Terve plaadi puhul peab to\u0303dema, et ainsana eristub kogu ku\u0308ttest \u201eAcid City\u201d, kus leidub hetki, mil keha ha\u0308vitajaliku tantsupaine all helide mitmekihilisusesse sukeldub."}]